চাঁদাবাজির মামলায় ডা. জাফরুল্লাহসহ চারজনের জামিন
সাভারে জমি দখল ও চাঁদাবাজির মামলায় গণস্বাস্থ্য কেন্দ্রের ট্রাস্টি জাফরুল্লাহ চৌধুরীসহ চারজনের জামিন মঞ্জুর করেছেন আদালত।







মঙ্গলবার ঢাকা জেলা দায়রা জজ হেলাল উদ্দিন চৌধুরী তাদের জামিন মঞ্জুর করেন।




ডা. জাফরুল্লাহ চৌধুরী ছাড়াও জামিনপ্রাপ্তরা হলেন- গণবিশ্ববিদ্যালয়ের রেজিস্ট্রার মো. দেলোয়ার হোসেন, গণস্বাস্থ্য কেন্দ্রের পরিচালক সাইফুল ইসলাম শিশির, গণবিশ্ববিদ্যায়ের কন্ট্রোলার মীর মুর্তুজা আলী বাবু।
গণস্বাস্থ্য কেন্দ্র সূত্র জানা যায়, স্থানীয় আওয়ামী লীগ নেতা নাছির উদ্দিন গণস্বাস্থ্য কেন্দ্রের জমি নিয়ে ডা. জাফরুল্লাহ চৌধুরীসহ চারজনের বিরুদ্ধে জমি দখল, মারামারি ও চাঁদাবাজির মামলা (৬৮) করেন। 
এ মামলায় মঙ্গলবার ঢাকা জেলা দায়রা জজ আদালতে হাজির হয়ে জামিনের আবেদন করেন ডা. জাফরুল্লাহ চৌধুরীসহ অন্য বিবাদীরা। আদালত তাদেরকে চার্জশিট হওয়ার পূর্ব পর্যন্ত জামিন মঞ্জুর করেন।

সাভারে জমি দখল ও চাঁদাবাজির মামলায় গণস্বাস্থ্য কেন্দ্রের ট্রাস্টি জাফরুল্লাহ চৌধুরীসহ চারজনের জামিন মঞ্জুর করেছেন আদালত।